open-index/open-wikipedia-markdown huggingface dataset:
Ovidijus Galdikas

**Ovidijus Galdikas** (g. 1988 m. rugsėjo 4 d. Kaune) – Lietuvos krepšininkas, 217 cm ūgio centro puolėjas.

## Biografija

Pirmą kartą kamuolį į rankas O. Galdikas paėmė vaikystėje gimtajame Kaune. Kurį laiką lankė treniruotes, bet dėl lūžusios rankos krepšinio nebežaidė. Ūgį paveldėjo iš tėvų: 205 cm ūgio tėčio ir 186 cm mamos. Septyniolikmetį Ovidijų pakvietė Kauno Žalgiris. Iki 213 cm išaugęs O. Galdikas iš pradžių dirbo su fizinio rengimo treneriu Aleksandru Kosausku. 2006 m. rudenį O. Galdikas buvo įtrauktas į Žalgirio dublerių komandos paraišką Nacionalinės krepšinio lygos pirmenybėms. Bet savo vietos ekipoje vidurio puolėjas nesurado. Sunki karjeros pradžia sutapo su pabaiga. Jaunojo žaidėjo šeimą prispaudė finansinis nepriteklius, ir O. Galdikas, nesulaukęs ankstyvos sėkmės krepšinio aikštėje, nusprendė palikti krepšinį ir ieškotis darbo. Dvejus metus O. Galdikas dirbo „juodą“ darbą automobilių servise, kelininkų įmonėje.

Į krepšinį grįžo 2008 m. Su Klemensu Patiejūnu išvyko į Prancūziją. Jis treniravosi prancūzų antrosios lygos klubo, kuriam tuo metu atstovavo K. Patiejūnas, treniruotėse. Po keturių mėnesių Ovidijus grįžo į Lietuvą ir toliau treniravosi su Gintautu Regina Vilniuje.

25 metų centras 2013 m. vasarą dalyvavo Niujorko Knicks klubo peržiūroje, bet grįžo į Lietuvą ir toliau atstovavo „Šiaulių“ ekipai. Lietuvos krepšinio lygos čempionate O. Galdikas vidutiniškai pelnydavo 2,8 taško ir atkovodavo 2,6 kamuolio. Baltijos krepšinio lygoje krepšininko statistiniai rodikliai buvo kiek geresni – vidutiniškai 5,8 taško bei 3,3 atkovoto kamuolio.

2015 m. vasarą, po epizodiško žaidimo NBA vasaros lygoje, pasirašė dvejų metų sutartį su galimybe ją pratęsti, su Ispanijos ACB lygos Las Palmo „Herbalife Gran Canaria“ klubu.
2016 m. vasario viduryje iki sezono pabaigos buvo paskolintas Lenkijos Ščecino „King Wilki Morskie“ klubui., o nuo 2016 m. spalio mėn. buvo paskolintas Utenos „Juventus“ komandai.

2017 m. spalio viduryje nusprendė baigti profesionalaus krepšininko karjerą dėl problemų su širdimi.

## Asmeninis gyvenimas

Būdamas devyniolikmetis O. Galdikas vedė penkiolikmetę savo kūdikio motiną Džanetą, tapusią jauniausia 2008 m. nuotaka Lietuvoje. Priešingu atveju jam grėsė baudžiamoji byla už lytinius santykius su nepilnamete.

## Šaltiniai
Viz Media

**„VIZ Media, LLC“** – japonų valdoma bendrovė, JAV platinanti manga, anime ir kitokią pramogų industrijos produkciją. Įsikūrusi San Fransiske, Kalifornijoje. Įkurta 1986 m. Priklauso dvejoms Japonijos leidybos kompanijoms – „Shueisha“ ir „Shogakukan“.

## Istorija
Bendrovės įkūrėjas Seidžis Horibučis į JAV atsikraustė 1975 m. Susidomėjęs idėja – JAV platinti manga komiksus, jis sudarė sandorį su tuometiniu „Shogakukan“ generaliniu direktoriumi Masahiro Ohga ir už suteiktus 200 tūkst. JAV dolerių 1986 m. įsteigė bendrovę „VIZ Communications“.

Pirmasis leidyklos išleistas leidinys buvo „Legend of Kamui“ (1987 m.). Pardavimai buvo pusėtini, nes buvo sunku atrasti nišą plačioje JAV komiksų rinkoje. Siekdama įveikti šią kliūtį, bendrovė praplėtė prekių asortimentą 1992 m., įtraukdama įvairias menines knygas. Manga kūrinius imta leisti pavadinant juos grafiniais romanais su tikslu, kad juos ims platinti pagrindiniai šalies knygynai. Planas pasisekė po keleto metų, rinkoje pirmaujantys knygynai savo lentynose skirdavo vietos ir manga kūriniams.

## Išnašos
Lopra

**Lopra** – kaimas Suvurojaus saloje, Fareruose. Kartu su Akraru, Sumba ir Vikarbirgio (apleistas) kaimais priklauso Sumbos savivaldybei.

Manoma, kad iki skandinavų Lopros gyvenvietę VI–VIII a. galimai įkūrė gėlai.

1901 m. Loproje norvegai pastatė banginių medžioklės stotį. Nuo 1940 m. iki 1946 m. buvo nenaudota. Stotyje dirbo 70 darbuotojų. Dauguma iš jų buvo iš Sumbos, keli iš Vaguro ir Porkerio. 1953 m. banginių skaičius nebuvo didelis, medžioklė neatnešė jokio pelno, todėl nuspręsta uždaryti stotį.

## Šaltiniai

## Nuorodos
* Nuotraukų galerija
* Apie Loprą visitsuduroy.fo svetainėje
Akraras

**Akraras** (, ) – kaimas Suvurojaus saloje, Fareruose. Įsikūręs ant Lopransfjordo (Vagsfjordo dalis).

Įkurtas 1817 m. Akrare gimė poetas Poul Johannes Midjord (1823–1908).

## Šaltiniai
Famjinas

**Famjinas** (, ) – kaimas vakarinėje Suvurojaus salos dalyje, Fareruose. 2010 m. duomenimis, kaime gyveno 108 žmonės. Įsikūręs kalnų papėdėje. Aukščiausias kalnas – Glugarniras (610 m), nutolęs į šiaurę nuo Famjino. Borgarknapuro ir Borgino kalnai stūkso į pietryčius nuo kaimo. Per Oraviką eina kelias į Famjiną. Į šiaurę nuo kaimo telkšo didžiausias salos ežeras – Kirkjuvatnas ( 'bažnyčios ežeras'). Famjinas nutolęs 16 km nuo Tvioroirio ir 29 km nuo Vaguro.

1875 m. pastatyta Famjino bažnyčia. Bažnyčioje yra Farerų salų vėliavos („Merkið“) prototipas. Ši vėliava buvo pasiūta Jenso Oliverio Lisbergo ir kitų, kurie 1919 m. studijavo Kopenhagoje, Danijoje. Pirmą kartą „Merkið“ buvo panaudota vestuvių metu, 1919 m. birželio 22 d. 1948 m. tapo oficialia Farerų salų vėliava.

## Galerija

Famjin1.JPG|Famjinas Glugarniro kalno papėdėje
Famjín.3.jpg|Žvejų prieplauka
Fámjin.001.jpg|Kavinė Famjine
Fámjin.3.jpg|Pakrantė į šiaurę nuo Famjino
Fámjin.4.jpg|Famjinas žiemą
Fámjin kirke.jpg|Famjino bažnyčia
Fámjin.flag.jpg|„Merkið“ (vėliavos prototipas) kabo Famjino bažnyčioje


## Šaltiniai
Klemensas Patiejūnas

**Klemensas Patiejūnas** (g. 1977 m. kovo 8 d. Vilniuje) – Lietuvos krepšininkas, įžaidėjas.

## Biografija

Daugiau nei 15 metų profesionaliai krepšinį žaidęs Klemensas Patiejūnas daugiausia atstovavo ne savo šalies komandoms. Lietuvos krepšinio lygoje rungtyniavo vos vieną sezoną, kuomet 1999–2000 m. atstovavo Alytaus „Alitos“ klubui. Vėliau įžaidėjo karjera driekėsi Švedijos, Turkijos, Slovėnijos, Portugalijos čempionatuose, o nuo 2004 m. jis žaidė Prancūzijos žemesnių lygų krepšinio komandose. Žaidė Eurolygoje, kuomet 2000–2001 m. sezone atstovavo Lulėjo „Plannja Basket“ ekipai.

Didelį dėmesį skiria socialinei veiklai – daugiau nei 10 metų Lietuvoje kasmet organizuoja vaikų stovyklas „*Athletes In Action*“, kurios pritraukia daugybę vaikų, norinčių ne tik geriau išmokti žaisti krepšinį, bet ir sustiprėti fiziškai, sužinoti daugiau apie sveiką mitybą.

## Nuorodos
*Basketnews.lt puslapis apie žaidėją
Eivydas Musteikis

**Eivydas Musteikis** (g. 1987 m. rugsėjo 11 d., Anykščiuose) – Lietuvos biatlonininkas ir slidininkas.

## Biografija
 
Nuo 2004 m. treniravosi *Anykščių Vėtrungės* klube, treneris Bronius Vitkūnas. 2006 m. Vokietijoje vykusioje Europos jaunimo taurėje sprinto rungtyje užėmė 35 vietą. 2007 m. Italijoje vykusiame pasaulio jaunimo biatlono čempionate individualiose lenktynėse užėmė 76 vietą. 2009 m. Vokietijoje vykusiame vasaros pasaulio biatlono čempionate sprinto rungtyje užėmė 47 vietą ir 41 persekiojimo rungtyje. 2009 m. Austrijoje vykusiame Europos biatlono čempionate sprinto rungtyje užėmė 118 vietą.

## Nuorodos
* Eivydas Musteikis IBU
Emi Kusis

**Emi Kusis** (, ) – užgesęs ugnikalnis Tibesčio kalnyne, Čado valstybės šiaurėje. Tai aukščiausias ne tik Čado, bet ir visos Sacharos kalnas. Aukštis siekia 3445 m. Tai 60–80 km pločio piroklastinis skydinis ugnikalnis, esantis vulkaninio Tibesčio masyvo pietuose. Virš apylinkių iškyla per 2,3 km.

Viršūnėje yra dvi kalderos, kurių platesnioji yra 12 x 15 km apimties. Jos pietuose yra mažesnioji kaldera, išsidriekianti 2-3 km, ir esanti 350 m gylio. Tiek kalderose, tiek ugnikalnio šlaituose gausu lavos kupolų, šlakinių kūgių, marų (kraterių), lavos srautų. Vidinėje kalderoje slūgso nemažos natrito atsargos.

Emi Kusis savo struktūra primena Marso ugnikalnius, tačiau yra paveiktas vandens erozijos.

## Nuorodos

* Emi Kusis  – Global Volcanism Program, Smithsonian Institution.
Farerų himnas

**Farerų himnas** (, oficialiai *Mítt alfagra land*, ) – nacionalinis Farerų salų himnas. Žodžius 1906 m. sukūrė poetas, politikas ir istorijos bei kalbų mokytojas Símun av Skarði (1872–1942). Muzikos autorius smuikininkas ir dainų autorius – Petur Alberg (1885–1940).

## Farerų kalba
: **Mítt alfagra land**
: Tú alfagra land mítt, mín dýrasta ogn!
: á vetri so randhvítt, á sumri við logn,
: tú tekur meg at tær so tætt í tín favn.
: Tit oyggjar so mætar, Guð signi tað navn,
: sum menn tykkum góvu, tá teir tykkum sóu.
: Ja, Guð signi Føroyar, mítt land!
: Hin roðin, sum skínur á sumri í líð,
: hin ódnin, sum týnir mangt lív vetrartíð,
: og myrkrið, sum fjalir mær bjartasta mál,
: og ljósið, sum spælir mær sigur í sál:
: alt streingir, ið tóna, sum vága og vóna,
: at eg verji Føroyar, mítt land.
: Eg nígi tí niður í bøn til tín, Guð:
: Hin heilagi friður mær falli í lut!
: Lat sál mína tváa sær í tíni dýrd!
: So torir hon vága – av Gudi væl skírd -
: at bera tað merkið, sum eyðkennir verkið,
: ið varðveitir Føroyar, mítt land!

## Danų kalba
: **Min Skønneste Land**
: O, Færø så fager, min dyreste skat!
: Når vinterstorm brager, i lun sommernat
: du drager derude mig hjem i din favn.
: I øer så prude, Gud signe det navn,
: som fædrene gav jer, da de fandt bag hav jer.
: Ja, Gud signe Færø, mit land.
: Hin solglans, som svæver om sommergrøn lid,
: og stormen, som kræver mangt liv vintertid,
: og mørket, som dølger mig fjeldryg og tind,
: og lyset, som bølger og hvisker i sind:
: Alt strenge, som klinger og lønligt mig tvinger
: at værge dig, Færø, mit land.
: Mit knæ vil jeg bøje i bøn til dig, Gud:
: Din fred, o du høje, lad bringe mig bud!
: Min sjæl vil sig sænke i dit nådebad,
: så tør den vel tænke – frimodig og glad –.
: at frembære mærket, som vidner om værket,
: der tjerner dig, Færø, mit land!
Mykolas Rudzinskas

**Mykolas Rudzinskas** (1933 m. sausio 4 d. Navikuose – 2006 m. balandžio 29 d. Ignalinoje) – Lietuvos irkluotojas, olimpietis, treneris, teisėjas.

## Biografija

1953–1954 m. Vilniaus Žalgirio tarybos irklavimo treneris. 1958 m. baigė Leningrado kūno kultūros institutą. Respublikinės kategorijos teisėjas (1960). 1956–1962 m. Spartako draugijos CT instruktorius, treneris. 1962–1987 m. Dinamo draugijos treneris. 1987–1989 m. Respublikinio bendrojo lavinimo mokyklos-internato treneris ir dėstytojas. 1989–1990 m. Respublikinės aukštesniosios Vilniaus olimpinio rezervo sporto mokyklos treneris. 1990–1997 m. Respublikinio rinktinių rengimo centro treneris. 1997–2006 m. Lietuvos olimpinio sporto centro baidarių ir kanojų irklavimo treneris.

Žymesnieji auklėtiniai: Alvydas Duonėla, Egidijus Balčiūnas, dvivietės baidarės irklavimo Europos (2004) ir pasaulio (2001) vicečempionai (2004), Europos (2008) ir pasaulio (2003, 2005) bronzos medalininkai, olimpinių žaidynių (2000, 2004, 2008) dalyviai, Romas Petrukanecas, vienvietės baidarės irklavimo Europos (1997, 2000, 2002) ir pasaulio (1997, 2001, 2002) čempionatų dalyvis, Pasaulio taurės varžybų laimėtojas (2002), olimpinių žaidynių (2004) dalyvis. KKSD 2 laipsnio ordinas Už nuopelnus Lietuvos sportui (2003) ir medalis Už sporto pergales (2004), LTOK Olimpinė žvaigždė (2003), Lietuvos Respublikos trenerio-sporto mokytojo konkurso laureato ženklas (2004).

## Pasiekimai

* Lietuvos irklavimo čempionas: dvivietės baidarės – 10 000 m (1953, 1964), 1000 m (1959, 1961), 500 m (1963, 1964), vienvietės baidarės – 10 000 m (1959, 1963), 1000 m (1961, 1962), 4 × 500 m (1961, 1962)
* Pabaltijo čempionas (1957)
* TSRS dvivietės baidarės irklavimo 3 kartus čempionas (1958, 1959, 1960), dvivietės (1956, 1960) ir keturvietės (1957) baidarių irklavimo vicečempionas, TSRS čempionato keturvietės baidarės irklavimo bronzos medalininkas (1957)
* TSRS tautų spartakiados dvivietės baidarės irklavimo varžybų 2 vietos (1956) ir 1 vietos (1959) laimėtojas
* 1957 m. Gente irkluodamas keturvietę baidarę tapo Europos čempionu (1000 m) ir vicečempionu (10 000 m)
* 1958 m. pasaulio čempionate Prahoje laimėjo bronzos medalį (10 000 m)
* 1960 m. vasaros olimpinėse žaidynėse dvivietės baidarės irklavimo varžybose užėmė 4 vietą

## Nuorodos

* Biografija
* Profilis www.sportsreference.com 
* Baidarių irklavimo trenerį pakirto ugnis
Eskvinas (Vesekso karalius)

**Eskvinas** (; m. 676 m.) – Vesekso karalius (674–676 m.), Kenfuso sūnus.

## Biografija
Eskvinas, tikėtina, nebuvo vienintelis Vesekso valdovas tuo laiku. Matyt, po Kenvalo mirties prasidėjo dešimties metų pilietinis karas, kada Veseksą vienu metu valdė keli žmonės. Beda vadina juos „smulkiais karaliais.“

Eskvinui pavyko sustabdyti mersiečių antplūdį į Veseksą. 675 metais jis sumušė Mersijos karalių Vulfherą prie Bidanchefordo. Tačiau Eskvinas greitai tapo tuo metu Vesekse vyravusios nesantaikos auka.

## Išnašos

## Literatūra
* Англосаксонские хроники
* Beda «Церковная история народа англов»
* Yorke, Barbara *Kings and Kingdoms of early Anglo-Saxon England* – London: Seaby, 1990. ISBN 1-85264-027-8
* Kirby, D.P. *The Earliest English Kings* – London: Unwin Hyman, 1991. – ISBN 0-04-445691-3

## Nuorodos
* Vesekso karalių geneologinis medis 
* 
* ШЭРОН ТЁРНЕР. История англо-саксов, КН. III, ГЛ. II. „Кердик вторгается в Южную часть Острова и основывает Королевство Уэссекс. – Борьба его наследников с бриттами“ на сайте «БРИТАНИЯ (400–1066 РХ»
Sigebertas

**Sigebertas** (, m. 757 m.) – Vesekso karalius (756–757 m.), galimai tolimas Kutredo giminaitis.

## Biografija
Sigebertas užėmė Vesekso sostą po Kutredo mirties. Tačiau netrukus Vesekso taryba nušalino jį nuo valdymo, palikdama valdyti tik vieną Hampšyrą. Hampšyre užmušė erlą, todėl turėjo slapstytis miške. Kynevulfas, tapęs naujuoju Vesekso karaliumi, jį ten surado  ir nužudė.

## Nuorodos
* Vesekso karalių genealoginis medis 
* 
* ШЭРОН ТЁРНЕР. История англо-саксов, КН. III, ГЛ. II. „Кердик вторгается в Южную часть Острова и основывает Королевство Уэссекс. – Борьба его наследников с бриттами“ на сайте «БРИТАНИЯ (400–1066 РХ»
Uniangos ežerai

**Uniangos ežerai** () – grupė ežerų Čado šiaurėje, Sacharos dykumoje, teritorijoje tarp Tibesčio kalnų (vakaruose) ir Enedžio plokščiakalnio (rytuose). Yra Tibesčio regiono teritorijoje. Sistemą sudaro 18 ežerų, suskirstytų į 3 grupes:
* Didžioji Uniangos grupė: Joa, Katamas, Oma, Beveras, Midžis, Forodomas;
* Motro ežeras – 30 km į pietryčius nuo Unianga Kebiro grupės;
* Mažoji Uniangos grupė – 45-60 km į pietryčius nuo Unianga Kebiro: Melekujus, Dirkė, Ardžu, Telis, Obromas, Elimė, Hogas, Džiara, Ahoita, Dalejala, Buku.

Bendras ežerų plotas yra ~20 km²; didžiausias iš ežerų yra Joa, kurio plotas siekia 3,5 km², o gylis 20 m.

Uniangos ežerai yra unikalūs savo gamtinėmis savybėmis: priešingai nei kiti, tokiose sausringose srityse susidarę ežerai, jie nėra druskingi. Nors čia garuojamumas siekia 6 m per metus, gan didelis ežerų gylis neleidžia jiems tapti druskingais. Vienintelio Telio ežero vanduo druskingas. Garuojamumą mažina ir ežeruose vešinti vandens augalija. Ežerus vieną nuo kito skiria įstrižos smėlio nerijų juostos.

Uniangos ežerai 2012 m. įtraukti į UNESCO pasaulio paveldo sąrašą.


File:Ounianga Serir.jpg|Vienas iš Mažųjų Uniangos ežerų
File:Lac Yoa2.jpg|Joa ežeras
File:Lac Katam.jpg|Katamo ežeras
Henrikas Strolis

**Henrikas Strolis** (g. 1979 m. balandžio 23 d.) – Lietuvos amerikietiško biliardo (pulo) žaidėjas.

## Biografija
2013 m. Europos pulo-9 čempionate Strolis užėmė aukštą 5-ąją vietą. Sėkmingas pasirodymas sportininkui garantavo kelialapį į pasaulio čempionatą. Henrikas Strolis tapo pirmuoju Lietuvos atstovu istorijoje patekusiu į pasaulio čempionatą. 2013 m. Dohoje, Katare vykusiame pasaulio pulo-9 čempionate Strolis pralaimėjo pirmajame varžybų rate Kinų Taipėjaus atstovui Chang Jung Lin. Vėliau strolis rezultatu 9:8 nugalėjo Kataro atstovą Abdulatif Mohammed Al-Fawal, bet vėliau pralaimėjo Kanados pulo žaidėjui John Morra ir nepasiekė Top64 etapo.

## Šaltiniai
Glapa

**Glapa** (, žuvo 560 m.) – Bernicijos karalius (559–560 m.) iš Indigų dinastijos.

Glapa, karaliaus Idos sūnus, 559 metais soste pakeitė savo tėvą. Jis valdė keliolika mėnesių, ir matyt, žuvo kovose su vietiniais britais. Sostą paveldėjo jo brolis Ada.

## Nuorodos
* Глаппа – Bernmicijos karalius saite «Все монархи мира» 

## Literatūra
* Simon Keynes: *Kings of Northumbria*. In: Lapidge et al (Hrsg.): *The Blackwell Encyclopaedia of Anglo-Saxon England*. Wiley-Blackwell, Oxford u.a. 2001, ISBN 978-0-6312-2492-1.
* D. P. Kirby: *The Earliest English Kings*, Unwin Hyman, London 1991, ISBN 0-0444-5691-3.
* Simon Keynes: Kings of Northumbria. In: Lapidge et al (Hrsg.): The Blackwell Encyclopaedia of Anglo-Saxon England. Wiley-Blackwell, Oxford u.a. 2001, ISBN 978-0-6312-2492-1, S. 502–505.
* Nicholas J. Higham: (Re-)reading Bede: the ecclesiastical history in context, Routledge, 2006, ISBN 978-0-415-35368-7, S. 200–201.
* William Hunt: Ida. In: Sidney Lee (Hrsg.): Dictionary of National Biography (DNB), Band 28 (Howard – Inglethorpe), MacMillan & Co, Smith, Elder & Co., New York City, London 1891, S. 411–412 (englisch), (teilweise veralteter Forschungsstand)
Elfvoldas II

**Elfvoldas II** (, m. 808 m.) – Nortumbrijos karalius (806–808 m.).

## Biografija

Elfvoldas II užgrobė Nortumbrijos sostą 806 metais nuvertęs Erdvulfą. Valdė dvejus metus, bet po to mirė. Apie Elfvoldo valdymą byloja nedidelis kiekis jo valdymo metu nukaldintų monetų.

## Literatūra
* Higham, N.J. The Kingdom of Northumbria AD 350–1100. – Stroud: Sutton, 1993. – ISBN 0-86299-730-5
* Yorke, Barbara Kings and Kingdoms of early Anglo-Saxon England. – London: Seaby, 1990. – ISBN 1-85264-027-8
* Kirby, D.P. The Earliest English Kings. – London: Unwin Hyman, 1991. – ISBN 0-04-445691-3

## Nuorodos
*
Rusijos Federalinė veterinarinės ir fitosanitarinės priežiūros tarnyba

**Rusijos Federalinė veterinarinės ir fitosanitarinės priežiūros tarnyba** (), *Roselchoznadzor* () – Rusijos Federacijos vykdomosios valdžios federalinis organas, pavaldus RF žemės ūkio ministerijai. Tarnyba įsteigta 2004 m. suliejus keletą skirtingų priežiūros institucijų.

Tarnyba atlieka priežiūros funkcijas šiose srityse:
* veterinarija (taip pat gyventojų apsauga nuo ligų, bendrų žmogui ir kitiems gyvūnams);
* augalų apsauga ir karantinas;
* pesticidų ir žemės ūkio chemikalų panaudojimas;
* dirvų derlingumo užtikrinimas;
* selekcija;
* grūdų ir jų produktų kokybė ir sauga.
Darius Jonušis

**Darius Jonušis** (g. 1970 m.) – Lietuvos kartingo federacijos prezidentas (nuo 2007 m.), Lietuvos automobilių sporto federacijos viceprezidentas. D. Jonušis dirba BMW vairavimo akademijos instruktoriumi. Anksčiau treniravo Lietuvos autosportininką Kazimierą Vasiliauską. D. Jonušis organizuoja kasmetines tarptautines 1000 km lenktynes Palangoje.

D. Jonušio sūnus Justas Jonušis (g. 2002 m.) yra kartingų sportininkas, lenktyniaujantis Italijoje ART GP komandoje.

## Šaltiniai
Dallara

**Dallara Automobili** – Italijos įmonė, gaminanti automobilius ir jų dalis įvairiuose autosporto čempionatuose. Labiausiai įmonė pasižymėjusi formulių lenktynėse. Nuo 2012 m. kompanija turi būstinę JAV, Indianapolyje.

Šiuo metu Dallara gamina automobilius šiems čempionatams – GP2, GP3, IndyCar, World Series by Renault, ADAC Formel Masters. Nuo 2014 m. kompanija prisijungė prie naujai sukurto Formulės E čempionato.

1988 m. Dallara tapo Formulės 1 konstruktore. Čempionate ji dalyvavo iki 1992 m. 2010 m. kompanija kūrė automobilius HRT komandai.

## Nuorodos
* Oficiali kompanijos svetainė
Mikladaluras

**Mikladaluras** (, ) – didžiausias kaimas Kalsojaus saloje, Fareruose. Priklauso Klaksviko savivaldybei. 1856 m. pastatyta mūrinė bažnyčia. Nuo 1985 m. Mikladalurą su Trjolanu jungia 2248 m ilgio tunelis.

## Galerija

Mikladalur.2.Kalsoy.jpg|Mikladaluro bažnyčia
Mikladalur 1899 2.jpg|1899 m. nuotrauka


## Šaltiniai
Farerų transportas

**[[Farerai|Farerų salų]] transporto** tinklą sudaro automobilių, keltų, sraigtasparnių transporto tinklai. Salose nėra geležinkelių.

Tarptautinis keleivių ir krovinių vežimas yra keblus dėl didelių išlaidų, eismo neintensyvumo, ilgų atstumų ir oro sąlygų, ypač žiemos metu. Šalyje pagamintų prekių eksportas yra taip pat brangus. Tai riboja šalies ekonomikos plėtrą.

## Sausumos keliai

* Viso: 960 km
** Asfalto danga: 460 km
** Negrįsti: 500 km

## Uostai
* Torshaunas
* Klaksvikas
* Tvioroiris
* Vaguras
* Vestmana
* Kolafjorduras
* Runavikas
* Fuglafjorduras

### Prekybos laivai
6 laivai: (1 000 bruto registro tonų (BRT) ar daugiau) iš viso 22 853 BRT/13 481 tonų dedveito (1999 m. duomenys)

* Krovininių laivų: 2
* Naftos tanklaivių: 1
* Šaldytų krovinių laivų: 1
* Ro-ro tipo laivų: 1
* Trumpųjų nuotolių keleivinių laivų: 1

## Oro uostai

* Vagaro oro uostas – su grįstu kilimo–tūpimo taku iki 1 799 metrų.

## Nuorodos
* Smyril Line
Blogos merginos

**Blogos merginos** () – 1994 m. JAV sukurtas vesternas, pasakojantis apie keturias buvusias prostitutes, atsidūrusias už įstatymo ribų ir persekiojamas „Pinkertono“ agentūros seklių.

## Pagrindiniai aktoriai

: *Aktorius – vaidmuo*
* Madeleine Stowe – Kodi Zamora
* Mary Stuart Masterson – Anita Kraun
* Andie MacDowell – Eilen Spencer
* Drew Barrymore – Lili Laronete
* James Ruso – Kidas Džaretas
* James Le Gros – Viljamas Takeris
* Robert Loggia – Frenkas Džaretas

## Turinys

Kodi, viešnamio prostitutė, nušovė grubiai su kita mergina besielgusį klientą ir už tai buvo pasmerkta myriop. Paskutinę akimirką ją iš kilpos išgelbėjo kitos viešnamio merginos – Anita, Eilen bei Lili – ir jos keturios atsidūrė „Pinkertono“ seklių agentūros akiratyje.

Pabėgusios merginos nusprendė keliauti į Teksasą, kur Anita su buvusiu vyru turi įsigiję žemės ir ten pamėginti pradėti naują gyvenimą. Pradžioje jos užsuka į miestą, kur Kodi nori iš banko pasiimti savo santaupas, tačiau tuo metu įvyksta banko apiplėšimas, kurį organizuoja buvęs šios meilužis Kidas Džaretas, taip pat pasisavinantis ir jos pinigus. Vėliau nuvykusi į plėšikų stovyklą, Kodi bando nesėkmingai atgauti pinigus, tačiau yra sumušama. Ją radęs Viljamas Takeris, turintis savų sąskaitų su Džaretu, apsaugo Kodi nuo „pinkertonų“ ir kartu su merginomis imasi įgyvendinti planą pamokyti Džaretą bei padėti joms atgauti pinigus…
Elaiza

**Elaiza** – vokiečių folk grupė iš Berlyno, kuri atstovavo Vokietijai 2014 m. Eurovizijoje Kopenhagoje, Danijoje, su daina „Is It Right“. Grupės lyderė – Elżbieta Steinmetz, gimusi Ukrainoje lenkės ir ukrainiečio šeimoje.

## Nariai
* Elżbieta „Ela“ Steinmetz – vokalas
* Yvonne Grünwald – akordeonas
* Natalie Plöger – kontrabosas

## Išnašos


## Nuorodos

* Oficiali svetainė

|-
Mindaugas Umaras

**Mindaugas Umaras** (g. 1968 m. liepos 1 d. Kaune) – Lietuvos dviračių treko ir plento dviratininkas, olimpinis čempionas. Gintauto Umaro jaunesnysis brolis.

## Biografija

1986 m. baigė Kauno 27 vidurinę mokyklą.

1997–2010 m. buvo bendrovės „Profine Baltic“ logistikos vadybininkas, nuo 2010 m. bendrovės „Egminda“ direktorius.

## Sporto pasiekimai

Buvo SSRS sporto meistras (1986), SSRS tarptautinės klasės sporto meistras (1987). Kauno Dinamo dviračių sporto klubo (1983–1984), Klaipėdos olimpinio dviračių sporto centro sportininkas (1984–1996), Lietuvos treko dviračių sporto rinktinės narys (1984–1996).

Daugkartinis Lietuvos čempionas įvairiose dviračių sporto rungtyse: 5 kartus 3 km (1988, 1989) ir 4 km (1996) komandinių persekiojimo lenktynių, 3 km individualių persekiojimo lenktynių (1989) treku, 40 km porinių lenktynių plentu (1990) čempionas, 50 km porinių lenktynių ir 60 km komandinių lenktynių plentu vicečempionas (1991).

Buvo SSRS jaunių 3 km individualių persekiojimo lenktynių ir 4 km komandinių persekiojimo lenktynių treku čempionas (1986), SSRS taurės varžybų laimėtojas (1988), SSRS 4 km komandinių persekiojimo lenktynių treku čempionas (1988).

Pasaulio treko dviračių čempionato (1995 m., Bogota, Kolumbija) dalyvis: 4 km individualiose persekiojimo lenktynėse užėmė 29 vietą, 4 km komandinėse persekiojimo lenktynėse – 7 vietą.

Du kartus dalyvavo olimpinėse žaidynėse:
* SSRS rinktinės sudėtyje laimėjo aukso medalį 1988 m. vasaros olimpinėse žaidynėse Seule (Pietų Korėja). Dalyvavo komandinėse 4 km persekiojimo lenktynėse. Padėjo SSRS komandai, su kuria važiavo ketvirtfinalyje. Kartu buvo ir jo brolis Gintautas bei Artūras Kasputis .
* Lietuvos rinktinės sudėtyje 1996 m. vasaros olimpinėse žaidynėse Atlantoje (JAV) komandinėse persekiojimo lenktynėse iškovojo 11-ąją vietą.

## Nuorodos

* Mindaugas Umaras (''sports-reference.com'') 
* Mindaugas Umaras (''cyclingarchives.com'') 
* Istorinė Klaipėdos dviratininkų sukaktis
* Mindaugas Umaras Lietuvos sporto encikloedijoje
Enedis

**Enedžio plokščiakalnis** – smiltainio masyvas vidury Sacharos dykumos, šiaurės rytų Čade, Enedžio regione. Masyvą iš visų pusių veikia smėlio erozija, kuri prasibrauna iki giliausių Enedžio slėnių. Aukščiausias taškas yra *Basso*, siekiantis 1450 m. Enedžio plokščiakalnyje yra karstinių darinių, kaip antai bokštinės struktūros. Čia randama įvairių petroglifų ar uolų piešinių.

Plokščiakalnis turtingas fauna, ypatingai Vakarų Afrikos krokodilais, kurie kadaise, kuomet gausiai iškrisdavo kritulių, gyveno po visą Sacharą. Ryškus šių krokodilų populiacijos bruožas yra nanizmas, kuris išsivystė dėl per didelio izoliuotumo. Toks neįprastas reiškinys dar buvo pastebėtas Mauritanijoje ir Alžyre. Jie veisiasi tik nedideliuose vandens telkiniuose, slūgsančiuose upės kanjonuose, kaip, pvz., d'Arčėjaus gelta, ir yra ant išnykimo ribos. Paskutiniai liūtai Sacharoje taip pat gyveno čia iki kol išnyko. Paskutinis liūtas vietovėje pastebėtas XX a. 5-ajame dešimtmetyje. Be to, tikėtina, kad atokiuose Enedžio plokščiakalnio regionuose gyvena kardaragių oriksų. Galimas daiktas, kad čia kadaise taip pat gyveno hipotetinių Enedžio tigrų (kardadančiai tigrai) populiacija.

Vakarinėje Enedžio dalyje driekiasi didžiulis medžioklės rezervatas, apimantis 2110 km² plotą.

## Išnašos
Vadajaus aukštumos

**Vadajaus aukštumos** – aukštumų regionas rytų Čade, palei sieną su Sudanu. Enedžio plokščiakalnis ir Vadajaus aukštumos užbaigia tolygiai žemėjantį baseiną, kuris nusileidžia iki pat Čado ežero. Aukščiausia viršukalnė *Pic de Guera* (1800 m) stūkso vakariniame aukštumų pakrašty.

Vadajaus aukštumos formuoja Čado rytinę sieną ir dalina Čado bei Nilo vandenskyras. Aukštumos taip pat yra Rytų Sacharos miškingų kalnų vietovių ekoregiono dalis.

Teritorijoje yra Batos vadis, kurio vaga vandeniu užsipildo lietinguoju sezonu, paprastai staigių potvynių metu.

## Šaltiniai
Borgarknapuras

**Borgarknapuras** () – kalnas Suvurojaus saloje, Fareruose. Iškilęs 574 m virš jūros lygio. Stūkso salos centre, į vakarus nuo Hovo, į pietryčius nuo Famjino, į pietvakarius nuo Oraviko ir į šiaurę nuo Vaguro. Vakaruose stūkso Borginas (570 m) ir pietuose Hvanafelis (558 m). Prieš nutiesiant kelius buvo naudojami negrįsti takeliai per kalnus tarp kaimų, kurie dabar naudojami turistų ar žmonių, kurie mėgsta vaikščioti gamtoje.

## Šaltiniai
Hovas

**Hovas** (, ) – kaimas ir savivaldybė Suvurojaus salos rytinėje pakrantėje, Fareruose. Dažnai minimas šalies istorijoje. Hovo medinė bažnyčia buvo pastatyta 1862 m. Vagure. 1942 m. perkelta į Hovą. Šalia uosto yra senas namas, kuriame yra muziejus, meno galerija ir kavinė. Namas, kaip bažnyčia, buvo pastatytas Vagure, bet buvo perkeltas į Hovą.

Pagal Fareriečių sagas (*Færeyinga Saga*), pirmasis Suvurojuje vikingų naujakurys įkūrė fermą Hove, kurią pavadino pagal pagonių šventyklą *hof*.

## Galerija

Hovs kirkja 2004.jpg|Hovo bažnyčia
Hov 4 (Faroe Islands).jpg|Hovo uostas
Hov.9.jpg|Į vakarus nuo Hovo


## Šaltiniai
Glugarniras

**Glugarniras** () – kalnas Suvurojaus saloje, Fareruose. Tai aukščiausias salos kalnas, iškilęs 610 m virš jūros lygio. Stūkso tarp Famjino ir Trongisvaguro kaimų.

## Šaltiniai
Husaras (Farerai)

**Husaras** (, ) – kaimas rytinėje Kalsojaus salos dalyje, Fareruose. Seniausia salos gyvenvietė. 1920 m. pastatyta mūrinė bažnyčia.

## Susisiekimas
Iš Klaksviko į Husarą tris kartus į dieną plaukia keltas. Kiti salos kaimai pasiekiami autobusu.

## Galerija

Húsar is the next vilage on Kalsoy.jpg
Kalsoy.10.jpg
Húsar Kirke.2.Kalsoy.jpg


## Šaltiniai
Kurvimetras

**Kurvimetras** (, iš  'lenktas' +  'matas'; ; ) – prietaisas, kuriuo matuojami kreivių ilgiai, paprastai žemėlapiuose. 

Paprasto kurvimetro pagrindinis elementas yra žinomos apimties dantratis su rankena. Kontaktinis ratukas ridenamas matuojama kreive nuo jos pradžios iki pabaigos. Ant rankenos esanti padala rodo, kiek dantukų prasisuko riedant matuojama kreive, kur kiekvienas dantukas atitinka tam tikrą ilgio vienetą: 
:linijos ilgis = dantračio apimtis × suskaičiuota dantukų / dantukų skaičius dantratyje

Sudėtingesniuose modeliuose (kartais vadinamuose ), ratukas per krumpliaračius sujungtas skrituline skale, kur galima tiesiogiai nuskaityti rodmenis.

Kurvimetrai paprastai naudojami matuoti kelių, upių ir panašių kreivių ilgius žemėlapiuose. Tam skirti kurvimetrai paprastai turi skales sugraduotas pagal atitinkamus mastelius, kuriose atstumas iškart rodomas kilometrais ar myliomis.  

Pirmieji kurvimetrų variantai buvo patentuoti 1873 m. anglų inžinieriaus Edvardo Raselo Moriso (*Edward Russell Morris*). Jo sukurti instrumentai pradžioje buvo pavadinti *patentuotais kartometrais* (), o vėlesnės versijos buvo parduodamos keistu pavadinimu *Wealemefna*. 1881 m. Morisas aprašė, kad jis sukūrė visiškai originalų pavadinimą siekdamas pergudrauti savo imitatorius. Tačiau jis taip ir neatskleidė šio pavadinimo kilmės.


Vaizdas:Opisometer1.jpg|Kurvimetras
vaizdas:Mechanische curvimeter.jpg
File:KURVIMETER ubt.JPG
File:Opisometer.jpg
File:Eleccurvimeter.jpg|Elektroninis kurvimetras

## Nuorodos
Uhamas (upė)

**Uhamas** () arba ***Bahr Sara*** – upė Centrinėje Afrikoje, Šario kairysis intakas. Prasideda Centrinės Afrikos Respublikoje, aukštumose tarp Nanos-Mamberės ir Uhamo-Pendės prefektūrų. Teka į šiaurės rytus, vėliau pasuka į šiaurę ir teka Čado teritorija. Įteka į Šarį į šiaurės vakarus nuo Sarho, netoli Mandos.

Didžiausi intakai: Baba, Fafa (dešinieji), Nana Barja (kairysis).

Uhamas vandeningiausias būna rugpjūčio–lapkričio laikotarpiu, o didžiausias debitas (1430 m³/s) būna rugsėjį. Nusenka vasario–birželio laikotarpiu (debitas balandį 66 m³/s).

Miestai prie Uhamo: Bozumas, Bosangoa, Ndumbu, Uogas (CAR), Moisala, Bedaja (Čadas).

## Šaltiniai
Redvaldas

**Redvaldas** () – Rytų Anglijos karalius (593/apie. 600–617/624 m.), Titilos sūnus. 616 metais jis tapo pačiu galingiausiu iš Anglijos valdovų į pietus nuo Hambero upės, nugalėjęs Nortumbrijos valdovą Etelfritą. Vienas iš nedaugelių anglosaksų karalių, nešiojusių bretvaldos titulą. Jis pirmas iš Rytų Anglijos karalių priėmė krikščionybę ir įgijo krikščionišką švietimą. Daroma prielaida, kad būtent Redvaldas buvo palaidotas Saton-Chu piliakalnyje.

                                 

## Literatūra

* The Venerable Bede, *Historia Ecclesiastica Gentis Anglorum*, ed. B. Colgrave and R.A.B. Mynors (Oxford 1969).
* R.L.S. Bruce-Mitford, *Aspects of Anglo-Saxon Archæology: Sutton Hoo and other discoveries* (London 1974).
* R.L.S. Bruce-Mitford, *The Sutton Hoo Ship-Burial* (Vol I) (London 1975).
* J. Campbell, The Impact of the Sutton Hoo Discovery, in *The Anglo-Saxon State* (Hambledon & London, London, 2000). ISBN 1-85285-176-7
* D. Dumville, 1976, The Anglian Collection of royal genealogies and regnal lists, *Anglo-Saxon England* 5, 23-50.
* N.J. Higham, Rædwald, in M. Lapidge et al (eds), *The Blackwell Encyclopedia of Anglo-Saxon England* (Blackwell, London 1999). ISBN 0-631-22492-0
* D.P. Kirby, *The Earliest English Kings* (london 1991).
* S. Newton, *The origins of Beowulf and the Pre-Viking Kingdom of East Anglia* (Cambridge 1993).
* S. Newton, *The Reckoning of King Rædwald* (Brightlingsea 2003).
* S. Plunkett, *Suffolk in Anglo-Saxon Times* (Tempus 2005).
* F.M. Stenton, 1959, The East Anglian Kings in the seventh century, in P. Clemoes (ed.), *The Anglo-Saxons: Studies presented to Bruce Dickens* (London 1959).
* B. Yorke, *Kings and kingdoms of early Anglo-Saxon England* (London 1990).
Pendė

**Pendė** () arba ***Rytų Logonė*** (*Logone Oriental*) – upė Centrinės Afrikos Respublikoje ir Čade; viena iš Logonę sudarančių upių (Šario baseinas). Prasideda aukštumose Centrinės Afrikos Respublikos vakaruose, Uhamo–Pendės prefektūroje. Teka į šiaurės rytus, šiaurę, vidurupyje patenka į Čado teritoriją. Ties Madana susilieja su Mbere (Vakarų Logone) ir sudaro Logonę.

Upė būna vandeninga nuo liepos iki lapkričio, o debito maksimumą (555 m³/s) pasiekia rugsėjį. Likusią metų dalį būna mažai vandeninga, ypač kovą ir balandį (4,9 m³/s).

Prie Pendės įsikūręs Paugolis (CAR), Gorė, Doba (Čadas).

## Šaltiniai
Hovaro vadis

**Hovaro vadis** () – vadis pietų Sacharoje, Čado ir Sudano teritorijose. Ilgis ~400 km. Prasideda Vadajaus aukštumose, Čado rytuose. Vingiuoja į šiaurės rytus, sudaro Čado ir Sudano sieną. Toliau driekiasi per Darfūro regioną (Šiaurės Darfūrą), kol užsibaigia Libijos dykumos smėlynuose.

Hovaro vadis yra Geltonojo Nilo liekana. Ši upė tekėjo 8000–1000 m. pr. m. e. ir įtekėjo į Nilą ties pietine Nilo didžiosios kilpos dalimi (ties Ed Deba).
Salamatas

**Salamatas** () arba ***Azumas*** (*Bahr Azoum*) – upė, tekanti daugiausia Čado teritorija; Šario dešinysis intakas. Prasideda Sudane, Darfūro regione, Džebel Maros aukštumų krašte. Teka į vakarus, pietvakarius sausringomis Sahelio sritimis. Aukštupio vaga dažniausiai būna išdžiuvusi. Ties Am Timanu upė skaidosi į protakas, sudaro plačią šlapynių sritį, Iro ežerą. Žemupyje teka savanomis, įteka į Šarį į šiaurę nuo Sarho, netoli Uhamo žiočių.

Ties Am Timanu Salamatas būna vandeningas 4 mėnesius – nuo liepos iki spalio. Debito maksimumas (~168 m³/s) būna rugpjūtį ir rugsėjį. Likusią metų dalį vaga iki šlapynių srities būna sausa.

Salamato baseine įsteigtas Zakumos nacionalinis parkas.

## Šaltiniai
Aukas

**Aukas** () – upė Centrinėje Afrikoje; Šario dešinysis intakas. Prasideda aukštumose ties Čado, Sudano ir Centrinės Afrikos Respublikos sienų sankirta. Teka į pietvakarius Centrinės Afrikos Respublikos ir Čado valstybės siena, aukštupyje vadinama ***Aukale*** (*Aukalé*). Įteka į Šarį į pietryčius nuo Sarho, ties Musafojumi.

Intakai: Ulas, Terė (dešinieji).

Aukas vandeningiausias būna rugpjūčio–sausio laikotarpiu (maksimumas lapkritį, 201 m³/s), o labiausiai nusenka balandį ir gegužę (iki 9,9 m³/s).

## Šaltiniai
Etelardas

**Etelardas** (, m. 740 m.) – Vesekso karalius (726–740 m.), Inio žmonos Atelburgos brolis.

## Biografija
Po to, kai 726 m. karalius Inis atsižadėjo Vesekso sosto ir išvažiavo į Romą, nepalikęs po savęs paveldėtojo, Vesekse prasidėjo kova dėl valdžios tarp Etelardo, Inio žmonos brolio, ir Osvaldo, Kevlino įpėdinio. Užsitikrinęs Etelbaldo paramą, Etelardas įveikė Osvaldą ir pradedant 730 m. pradėjo valdyti vienas pats. Tačiau jis tapo priklausomas nuo Mersijos. 733 m. Mersijos karalius Etelbaldas užgrobė didelę Vesekso teritoriją, įskaitant karaliaus dvarą Somertone.

## Literatūra
* Англосаксонские хроники
* Beda «Церковная история народа англов»
* Yorke, Barbara *Kings and Kingdoms of early Anglo-Saxon England* – London: Seaby, 1990. ISBN 1-85264-027-8
* Kirby, D.P. *The Earliest English Kings* – London: Unwin Hyman, 1991. – ISBN 0-04-445691-3

## Nuorodos
* Vesekso karalių genealoginis medis 
* 
* ШЭРОН ТЁРНЕР. История англо-саксов, КН. III, ГЛ. II. „Кердик вторгается в Южную часть Острова и основывает Королевство Уэссекс. – Борьба его наследников с бриттами“ на сайте «БРИТАНИЯ (400–1066 РХ»
Fareriška virtuvė

**Fareriška virtuvė** – Farerų salų tautinio paveldo dalis. Daugiausiai joje naudojami produktai yra aviena ir žuvis. Tradiciniai Farerų patiekalai: skerpikjotas (džiovinta aviena), jūros gėrybės, banginio mėsa, garnatalgas (panašus į lietuvišką kepeninę), bulvės ir keletas šviežių daržovių. Valgių skonį lemia apdorojimo būdai: džiovinimas, sūdymas ir mėsos ir žuvies pūdymas (*ræstkjøt* ir *ræstur fiskur*).

Farerų virtuvėje dominuoja gyvūniniai produktai. Per pastaruosius kelis dešimtmečius fareriečių valgymo įpročiai tapo panašūs į kitų europiečių: išaugo daržovių valgymas, sumažėjo žuvies. Jaunimas vis dar mėgsta šviežią avieną, bet atsisako tradicinių dešrų.

## Alus
Seniausia alaus darykla Fareruose yra Föroya Bjór, įkurta 1888 m. Ji eksportuoja alų į Islandiją ir Daniją. Ši alaus darykla buvo Klaksvike, bet nupirkus ir sujungus su Restorff's Bryggjarí buvo perkelta į Torshauną. Alaus darykla Okkara, įkurta 2010 m., yra Velbastadure. Stipriųjų gėrimų, tokių kaip šnapsas, gamyba buvo uždrausta Fareruose iki 2011 m., tad Farerų kompanija DISM gamino akvavitą, Eldvatn, Havið ir kitus stipriuosius gėrimus užsienyje. DISM, įkurtą 2008 m., išgarsino pirmasis gėrimas Lívsins Vatn.

## Išnašos
Iklingas

**Iklingas** () – anglų karalius, kuris atvyko 490 metais į Britaniją. Iklingas buvo anglų karaliaus Eomero sūnus, angla iš Jutlandijos. Jis atvyko kartu su savo broliu Vinta į valstybės Kar-Lunui (dabartinis Linkolnšyras) teritoriją. Iklingas ir jo brolis pajudėjo salos gilyn ir išgrobstė Kar-Lunui (dabartinis Linkolnšyras) turtus. Galimai, Iklingas ir jo brolis buvo anglosaksų sutriuškinimo mūšyje prie Badono dalyviai.

## Literatūra
* 
* Zaluckyi, Sarah & Feryok, Marge, Mercia: The Anglo Saxon Kingdom of Central England (Logaston Press, 2001)
* Davies, Wendy, 'Annals and the origins of Merca' in Mercian Studies (Leicester University Press, 1977)

## Nuorodos
* http://www.allmonarchs.net/uk/other/saxon/mercia/icel.html
Kneba

**Kneba** () – anglų karalius, Iklingo sūnus.

538 metais Kneba tapo Britanijos anglų karaliumi ir taip pat kaip jo tėvas, jis tęsė tarnybą Kento karaliams. 568 metais kartu su Esekso karalius Eskvinu kariavo prieš Veseksą mūšyje prie Vibanduno, kur ir žuvo.

## Literatūra
* 
* Zaluckyi, Sarah & Feryok, Marge, Mercia: The Anglo Saxon Kingdom of Central England (Logaston Press, 2001)
* Davies, Wendy, 'Annals and the origins of Merca' in Mercian Studies (Leicester University Press, 1977)

## Nuorodos
* Kneba
Klavdija Koženkova

**Klavdija Korniuščenko-Koženkova** (g. 1949 m. kovo 22 d. Zarasuose) – Lietuvos irkluotoja, olimpietė. Irklavo aštuonvietę ir kitas akademines valtis. TSRS sporto meistrė (1967), TSRS tarptautinės klasės sporto meistrė (1969).

## Biografija

Pirmasis treneris V. Štaras (1963-65), vėliau E. Vaitkevičius (1966-76). Irkluodama aštuonvietę valtį tapo Lietuvos čempione (1966, 1967, 1968, 1969, 1970). 1970 m. Lietuvos komandinio irklavimo čempionato laimėtoja. TSRS čempionė (1967, 1968), vicečempione (1969, 1970, 1971), bronzos medalininkė (1966), TSRS taurės laimėtoja (1970, 1971), Europos čempionė (1967), vicečempionė (1966), 1976 m. vasaros olimpinėse žaidynėse sidabro medalio laimėtoja. 1966–1968 m. mokėsi Maskvos liaudies dailės institute. 1989–1992 m. dirbo bendrovėje *Vilniaus akmuo*.

## Nuorodos

* Biografija Lietuvos sporto enciklopedija
* Profilis www.sportsreference.com 
* LRT mediateka. Lietuvos olimpiečiai. Irkluotoja Klavdija Koženkova
Vagsfjordas

**Vagsfjordas** (, ) – fjordas rytinėje Suvurojaus salos dalyje, Fareruose. Šalia fjordo įsikūrę penki kaimai: fjordo papėdėje Vaguras (didžiausia salos gyvenvietė), Porkeris, Nesas, Lopra (Loprasfjordo pakrantėje) ir Akraras nutolęs 2 km į rytus. Netoli fjordo stūkso 470 m aukščio uola – Beinisvjordas.

## Nuorodos
* Nuotraukų galerija
Karmen Stavec

**Karmen Stavec** (g. 1973 m. gruodžio 21 d. Berlyne) – slovėnų pop dainininkė.

## Biografija

Gimė Berlyne, Vokietijoje. Baigusi studijas, emigravo į Domžales (Slovėnija), kur prisijungė prie dueto „4 Fun“. Solo karjerą pradėjo 1998 metais.

Keturis kartus dalyvavo muzikos festivalyje *EMA*, Slovėnijos atrankoje į Eurovizijos konkursą. 1998 metais su Patrik Greblo atliko dainą „Kje Pesem Je Domaen“ ir užėmė 7-ąją vietą. 2001 m. dainavo „Ostani Tu“ ir liko trečia. Metais vėliau, 2002 m., atliko „Se in Se“ ir užėmė 2-ąją vietą nusileisdama tik transvestitų trio Sestre. Galiausiai 2003 metais ji laimėjo atranką ir atstovavo Slovėnijai 2003 m. Eurovizijos dainų konkurse, kur su anglų kalbos daina „Nanana“ užėmė 23 vietą.

## Diskografija
* *Ostani Tu* (2001)
* *Karmen* (2003)

## Nuorodos

* Karmen Stavec *[[Internet Movie Database]]*

|-
Uljana Semionova

**Uljana Semionova** (; 1952 m. kovo 9 d. Zarasuose – 2026 m. sausio 8 d. Rygoje, palaidota Rygos Miško kapinėse) – TSRS krepšininkė, daugkartinė Europos, pasaulio ir du kartus olimpinė čempionė. Pirmoji ne JAV krepšininkė, priimta į Krepšinio šlovės muziejų Springfilde (JAV).

## Biografija
Gimė 1952 m. kovo 9 d. Latvijos rusų šeimoje Zarasuose, nes iki šio miesto ligoninės kelias arklio tempiamu vežimu Latvijoje gyvenusiems tėvams buvo artimesnis nei iki Daugpilio ligoninės. Natalijos ir Ilariono Semionovų šeimoje 3,6 kg ir 52 cm ūgio naujagimė buvo penktasis vaikas. Iki 13 metų gyveno Medumo pagaste. 13-metė jau buvo išstypusi iki 190 cm. Per visą Uljanos sportinę karjerą dėl jos ūgio kildavo diskusijų: įvairūs šaltiniai nurodydavo 208 cm, 213 cm ar netgi 228 cm. Tėvas buvo 176 cm ūgio, mama – dešimčia centimetrų žemesnė. Penktoje klasėje ištįsus iki 180 cm, tėvas nuvežė į Rygą pas gydytojus tyrimams, tačiau medikai nuramino, esą viskas gerai.

Krepšininkės karjerą pradėjo 1965 m. Rygos TTT klube. 1967 m. būdama 15 metų ir 2,12 cm ūgio buvo pakviesta į pagrindinę komandą, kurioje žaidė iki 1987 metų. 1987–1988 m. žaidė Ispanijos Tintoretto komandoje, 1988–1989 m. Prancūzijos Union Sportive Valenciennes Olympic komandoje. Per savo karjerą 2 kartus tapo olimpine, 3 kartus pasaulio, 10 kartų Europos, 11 kartų moterų Eurolygos, 1 kartą Ronchetti taurės ir 15 kartų TSRS čempione. Asmeninis rezultatyvumo rekordas – 54 taškai (1975 m.).

1976 m. apdovanota Darbo raudonosios vėliavos ordinu. 1993 m. priimta į krepšinio šlovės muziejų Springfilde. 1995 m. apdovanota Trijų žvaigždžių ordinu.

## Klubai
* 1967–1987:  Rygos TTT
* 1987–1988:  Tintoretto
* 1988–1989:  Union Sportive Valenciennes Olympic

## Pasiekimai
* Olimpinių žaidynių 1 vieta: 1976, 1980
* Pasaulio čempionatas 1 vieta: 1971, 1975, 1983
* Europos čempionatas 1 vieta: 1968, 1970, 1972, 1974, 1976, 1978, 1980, 1981, 1983, 1985
* Moterų Eurolyga 1 vieta: 1968, 1969, 1970, 1971, 1972, 1973, 1974, 1975, 1977, 1981, 1982
* Ronchetti taurė 1 vieta: 1987
* TSRS čempionatas 1 vieta: 1968, 1969, 1970, 1971, 1972, 1973, 1975, 1976, 1977, 1979, 1980, 1981, 1982, 1983, 1984

## Šaltiniai

## Nuorodos

* Uljana Semionova atstūmė ir turtuolius
* Basketball Hall of Fame Uljana Semionova 
* FIBA Hall of Fame Uljana Semionova 
* Profilis www.sportsreference.com
Agnė Čepelytė

**Agnė Čepelytė** (g. 1995 m. gruodžio 1 d., Panevėžyje) – Lietuvos tenisininkė. Šiaulių teniso mokyklos auklėtinė, treneriai Šarūnas Kulnys ir Rita Romencovienė. Nuo 2013 m. pradžios dalyvavo tarptautiniuose turnyruose Antalijoje, Stokholme, Ulcinyje, Taline ir Ponta Delgadoje.

## Nuorodos

* Profilis Šiaulių teniso mokykla 
* Susiję straipsniai www.delfi.lt
* Profilis Women's Tennis Association
* Profilis International Tennis Federation 
* Profilis Fed Cup
Raimundas Čivilis

**Raimundas Čivilis** (1959 m. lapkričio 24 d. Panevėžyje – 2000 m. lapkričio 27 d. Kaune) – Lietuvos krepšininkas.

## Biografija

Krepšiniu pradėjo domėtis būdamas trylikos metų, o aštuoniolikos 1977 m. buvo priimtas į Kauno Žalgirį. Raimundas ne iš karto tapo komandos lyderiu ir startinio penketo žaidėju, tačiau, kai komandą pradėjo treniruoti Vladas Garastas (1979 m.) Raimundas tapo vienu iš pagrindinių komandos pergalių dalyviu. Su Žalgirio klubu jis iškovojo Tarpkontinentinę Džonso taurę (1986 m.), tapo TSRS čempionu, žaidė Europos klubų taurės finale (1986). 1988 m. išėjęs iš Žalgirio trumpai žaidė Slovakijoje. Mirė 2000 m. lapkričio 27 d. Kaune nuo tuberkuliozės.

## Pasiekimai

* TSRS čempionas: 1985, 1986, 1987
* Tarpkontinentinės Džonso taurės laimėtojas: 1986
* Eurolygos 2 vieta: 1986
* Saportos taurė 2 vieta: 1985

## Nuorodos
*
Kinevaldas

**Kinevaldas** () – Britanijos anglų karalius, Knebo sūnus ir jaunesnysis Kimeno brolis. Kinevaldas, po Kaer-Lunujos sunaikinimo, bėgo į Kentą ir ėmė tarnauti jo karaliui. Po jo mirties anglų karalium tapo jo sūnus Kreoda.

## Nuorodos
* http://www.allmonarchs.net/uk/other/saxon/mercia/cynewald.html 

## Literatūra
* 
* Zaluckyi, Sarah & Feryok, Marge, Mercia: The Anglo Saxon Kingdom of Central England (Logaston Press, 2001)
* Davies, Wendy, *Annals and the origins of Mercia* in Mercian Studies (Leicester University Press, 1977)
Vilius Aleliūnas

**Vilius Aleliūnas** (g. 1987 m. spalio 19 d., Panevėžyje) – Lietuvos orientacininkas. 2013 m. Pasaulio žaidynėse Kalyje, Kolumbijoje individualiose vidutinės distancijos varžybose užėmė 3 vietą.

## Biografija

Gimė 1987 m. spalio 19 d., Panevėžyje. Baigė Panevėžio Juozo Balčikonio gimnaziją. Orientavimosi sportu pradėjo užsiiminėti nuo 1999 m. pabaigos, paskatintas pirmojo ir dabartinio savo trenerio Algirdo Šalkausko iš Panevėžio kūno kultūros ir sporto centro. Nuo 2002 m. klubo „Alfta-Osa OK“ (Švedija) narys. Su šiuo klubu 2003 m. laimėjo U-tiomila. 2005 m. H-20 grupėje, Švedijos čempionate, estafetėse užėmė 2-ąją vietą. Nuo 2009 m. atstovauja Lietuvos orientavimosi sporto klubą Igtisa. Daugkartinis Lietuvos čempionatas. 

2003 m. pirmą kartą startavo Lietuvos jaunučių rinktinės sudėtyje Lietuva-Latvija-Estija mače, Plungėje. Nuo to laiko nuolatinis Lietuvos jaunučių, jaunių, jaunimo rinktinių narys tiek žiemą tiek vasarą. 2007 m. pirmą kartą startavo Pasaulio suaugusiųjų orientavimosi sporto su slidėmis čempionate Rusijoje Lietuvos suaugusiųjų rinktinės sudėtyje. 2009 m. dar kartą startavo Pasaulio OSS čempionate, kuris vyko Japonijoje. Daug kartų atstovavo Lietuvos OSS rinktinę įvairiuose Europos čempionatuose bei Pasaulio taurės etapuose. Nuo 2008 m. atstovauja Lietuvos OS rinktinę pasaulio ir Europos čempionatuose.7 kartus dalyvavo Pasaulio kariškių čempionatuose. 2011 metais Pasaulio kariškių žaidynėse iškovojo bronzos medalį komandinėje rungtyje. Nuo 2009 m. vyriausias žurnalo “Orientavimosi sportas” redaktorius.

## Nuorodos
* 2013 m. Pasaulio orientavimosi žaidynių rezultatai
* Asmeninis tinklalapis
Gintaras Staškevičius

**Gintaras Staškevičius** (g. 1964 m. vasario 26 d. Vilniuje) – Lietuvos sportininkas, penkiakovininkas, olimpietis.

## Biografija

1986 m. baigė Vilniaus pedagoginį universitetą.

SSRS tarptautinės klasės sporto meistras (1991). Pirmasis treneris Jurijus Moskvičiovas (1989–1992), vėliau V. Kalininas ir E. Kliosovas (1992–1995). Buvo SSRS šiuolaikinės penkiakovės čempionas (1991).

Buvo 4 kartus Lietuvos čempionas (1991 ir 1993 komandinėje, 1993 ir 1995 asmeninėje įskaitoje).

Baltijos šalių taurės varžybų (1994, Stokholmas, Švedija) laimėtojas (5505 tšk.).

Europos čempionate (1995, San Benedeto del Trontas, Italija) laimėjo sidabro medalį estafetės rungtyje (4938 tšk., kartu su Andrejumi Zadneprovskiu ir Edvinu Krungolcu).

Pasaulio čempionatuose:
* Darmštate (Vokietija, 1993) užėmė 25 vietą asmeninėse varžybose,
* Šefilde (Didžioji Britanija, 1994) – 10 vietą asmeninėse varžybose ir 8 vietą estafetėje (kartu su Andrejumi Zadneprovskiu ir Tomu Narkumi).

Pasaulio taurės finale (1994, Darmštadas) – 3 vieta (5323 tšk.).

Lietuvos rinktinės sudėtyje dalyvavo 1992 m. vasaros olimpinėse žaidynėse (Barselona, Ispanija). Čia asmeninėse varžybose užėmė 15 vietą tarp 66 dalyvių, komandinėse varžybose – 15 vietą tarp 17 komandų.

## Nuorodos

* Gintaras Staškevičius (''sports-reference.com'') 
* Gintaras Staškevičius (''Lietuvos sporto enciklopedija'')
Tomas Narkus

**Tomas Narkus** (g. 1970 m. sausio 13 d. Vilniuje) – Lietuvos sportininkas, penkiakovininkas. Buvęs olimpietis, dalyvavęs 1992 m. vasaros olimpinėse žaidynėse (Barselona, Ispanija).

## Biografija

1993 m. baigė Vilniaus pedagoginį universitetą. Buvo Tauro (1994-1998) ir Snoro bankų (1998-1999) saugos departamentų inspektorius, bendrovės „Lietaus šalys“ vadybininkas (1999-2002), bendrovės „Meistro arsenalas“ komercijos direktorius (2002-2003), direktorus (2003-2009), bendrovės „Ortopedijos centras“ direktorius (nuo 2010). Medžiotojų klubo „Taurija“ narys (nuo 1994). 

## Sporto pasiekimai

SSRS tarptautinės klasės sporto meistras (1988). Pirmasis treneris K. Baltrušis, vėliau V. Kalininas, E. Kliosovas, Jurijus Moskvičiovas. 

Lietuvos šiuolaikinės penkiakovės čempionas (1989, 1990), 5 kartus Lietuvos čempionatų laimėtojas komandinėje įskaitoje (1989-1993). 

Pasaulio taurės etape (1991, Sofija, Bulgarija) užėmė 3 vietą. Buvo atviro kvalifikacinio Čekijos čempionato (1991, Praha) 3 vietos laimėtojas.

Lietuvos rinktinės sudėtyje dalyvavo 1992 m. vasaros olimpinėse žaidynėse. Čia asmeninėse varžybose užėmė 63 vietą tarp 66 dalyvių (nebaigė jojimo rungties (0 taškų), 2-as šaudyme, 49-as fechtavime, 36-as plaukime, 19-as bėgime), komandinėse varžybose – 15 vietą tarp 17 komandų.

## Nuorodos

* Tomas Narkus (''sports-reference.com'') 
* http://www.lse.lt/index.php?3290533688 Tomas Narkus (*Lietuvos sporto enciklopedija*)]